Man vertel hof hoe hy 5-jarige verkrag, vermoorArgieffoto Mashadu Malabi, woordvoerder van die Nasionale Vervolgingsgesag (NVG), het gesê Ivan Mathibe (30) het erken dat hy die kleuter, Florence Dipuo Barend, verkrag het voordat hy haar doodgemaak het. Die hof het gehoor hoe Mathibe, wat ŉ familievriend was, saam met Florence se pa by hul huis bier gedrink het. Mathibe het bevestig hy het Florence geken. Hy het aan die hof vertel dat hy die kleuter eers gesodomiseer het en haar daarna wou huis toe neem, maar toe besef het hy sal in die moeilikheid wees as sy haar pa vertel. Hy het haar kop toe met ŉ klip ingeslaan. Florence se naakte liggaam is op 30 November 2013 naby die Witdam-polisiestasie deur lede van die gemeenskap gevind. ŉ Dokter het getuig sy het ernstige anale beserings en ŉ skedelbreuk opgedoen. Adv. Joyleen Mabaso het die hof gevra om Mathibe tot lewenslange tronkstraf te vonnis. “Florence het die beskuldigde vertrou en dit is hoekom sy saam met hom gegaan het. Wat hy gedoen het, was onmenslik en wreed; sy het nog haar hele lewe voor haar gehad,” het sy gesê. Die NVG het die vonnis verwelkom. News24